google/wiki40b huggingface dataset:
Maniitsoq

Maniitsoq, tidligere stavet Manîtsoq (dansk: Sukkertoppen) er en den eneste byen, og administrativt sentrum i Maniitsoq kommune, på vestkysten av Grønland. Kommunen har i tillegg tre bygder; Kangaamiut, Napasoq og Atammik. 
Byen har 2 785 innbyggere pr 5. oktober 2007. Det grønlandske navnet betyr «stedet med ujevnt terreng». Den danske navnet har byen fått fra to kjegleformede fjell rett nord for byen. 
Maniitoq har lufthavn, som ligger rett vest for byen, og en heliport som ligger i sentrum. De har også egen politistasjon, lokalradio, idrettshall, hotell, museum (Maniitsoq Museum), rådhus, forsamlingshus og fotballbane. Byen har to skoler; Atuarfik Kilaaseeraq og Kuuttartup Atuarfia. Byens tannklinikk holder til på Atuarfik Kilaaseeraq. De tre andre bygdene i kommunen besøkes minimum to ganger årlig, med et mobilt tannlegekontor. 
Maniitoq ble etablert i 1755 av Anders Olsen som en handelskoloni, da med det danske navnet «Sukkertoppen». Den ble etablert der dagens Kangaamiut ligger, men ble flyttet til som nåværende beliggenhet i 1782. Arkeologiske funn her indikerer at det har bodd mennesker her i over 4 000 år.
Everybody's Somebody's Fool

«Everybody's Somebody's Fool» er en amerikansk popsang, skrevet av Jack Keller (melodi) og Howard Greenfield (tekst). Den ble en nummer én-hit for Connie Francis i midten av 1960.
Selv om «Everybody's Somebody's Fool» ble skrevet som en bluesaktig ballade, forestilte Francis seg sangen som et nummer i polkastil, slik at den ville klare seg godt i det vesttyske markedet. Produsent Arnold Maxin fulgte Francis' råd på sessionen 7. april 1960 i Olmstead Stdios, New York City, da Francis spilte inn sangen med the Joe Sherman orchestra. Den ble utgitt på singlen MGM MGM-45-1086.
I USA var det meningen at «Everybody's Somebody's Fool» skulle tjene som B-siden til sporet «Jealous of You (Tango Della Gelosia)», som i likhet med Francis' foregående A-sidehit «Mama» var en ballade av italiensk opprinnelse, men de fleste radiostasjonene valgte å spille «Everybody's Somebody's Fool» i stedet.
Francis' instinkt med hensyn til «Everybody's Somebody's Fool»s vesttyske hitpotensiale viste seg å være korrekt. Fremført som «Die Liebe ist ein seltsames Spiel» ble sangen den bestselgende singlen i 1960 i Vest-Tyskland, hvor den engelskspråklige versjonen nådde en 25.-plass. Oversatte versjoner av sangen innbefatter de med Celly Campello (på portugisisk som «Alguém e bobo de alguém», Marketta Joutsi (på finsk som «Pajunköyttä») og Siw Malmkvist (på svensk som «Tunna Skivor»). Etter «Everybody's Somebody's Fool» begynte Francis selv å spile inn alle sine singleutgivelser på flere ulike språk.
Britiske Jean Campbell spilte inn en coverversjon på singlen Embassy 4 WB 407 i 1960.
«Everybody's Somebody's Fool» ble spilt inn på nytt i 1979 av Debby Boone, som tidligere hadde hatt Top 20 C&W-hits med sine nyinnspillinger av Connie Francis-hitene «My Heart Has a Mind of Its Own» og «Breakin' in a Brand New Broken Heart». Boones versjon nådde imidlertid bare en 48.-plass på C&W-listen.
Sangen har også vært albumspor med Lynn Anderson, Ann Breen, Sierra Hull, Margo, Jody Miller, Marie Osmond, Sandy Posey og Bobby Vee.
Arrangementet har blitt lagt merke til for sin orgelinnledning. Det er det eneste stedet i dette arrangementet som har orgel.

Norske versjoner

En tekstforfatter, som ikke er angitt i innspilingsjournalen, har skrevet en norsk tekst med tittelen «Hvorfor gråte tårer». Den finnes også i Ottar Johansens oversettelse, «Det hender i blant». Arne Bendiksens norske tekst bærer tittelen «Det er kart at det hender iblant». P.G. Roness har skrevet en norsk tekst. Den heter «Åh, John».
Midt-Norge Bandyregion

Aktivitet i Sør-Trøndelag

Av de tre fylkene i Midt-Norge er det i Sør-Trøndelag det er klart størst aktivitet og flest medlemsklubber (40 klubber). 4 seniorserier i ordinært seriespill, og flere divisjoner i det aldersbestemte seriespillet. Videre er det flere lavterskeltilbud for voksne, og over 50 barnelag som deltar på månedlige minirunde-turneringer. Det er også bandylag og landhockeylag i fylket, og flere el-innebandyklubber.

Aktivitet i Nord-Trøndelag

I Nord-Trøndelag er innebandy i ferd med å bli en idrett som stadig flere idrettslag tilbyr til sine medlemmer. Hovedsakelig er dette aktivitetstilbud som er innrettet mot idrettslagenes yngste medlemmer. Foreløpig deltar ingen av klubbene med lag i ordinært seriespill, men flere idrettslag deltar på minirundene for de yngste.

Aktivitet i Møre og Romsdal

I Møre og Romsdal er det en lokal innebandydivisjon for seniorlag, og 5 el-innebandyklubber.

Sluttspill

Siden sesongen 2011/12 har man arrangert et sluttspill i april for de beste innebandylagene i Midt-Norge. Sluttplasseringen på tabellen i seriespillet avgjør hvilke lag som kommer til sluttspillfinalen i de ulike klassene. Det arrangeres sluttspillfinaler kun i seniorklassene. Samme helg arrangeres det en turnering for alle aldersbestemte lag i regionen som en avslutning på sesongen.
Mary Miller

Mary Miller er en skotsk konsertfiolinist, musikkritiker  og tidligere direktør for Stavanger2008, europeisk kulturhovedstad. Hun har siden 1. oktober 2010 vært operasjef ved stiftelsen Bergen Nasjonale Opera i Bergen. 
Mary Miller var konsertfiolinist fram til 1990.  
Mellom 1992–1996 var hun programleder og produsent ved BBC Radio3. Hun var også musikkredaktør og musikkritiker for The Scotsman, Skottlands nasjonalavis, fram til 1998.
Fra 1998–2001 var hun studiosjef ved den engelske nasjonaloperaen. Her ledet hun arbeidet med utvikling av nye operaer, musikkteater, unge sangere, regissører, designere, teksforfattere og komponister.
Mellom 1996–2001 var hun festivaldirektør for Northlands Festival i Caithness, Skottland.
Mellom 2001–2005 var hun også festivaldirektør ved International Festival of Arts & Ideas, New Haven, Connecticut, en større amerikansk kunstfestival med hovedvekt på musikk. 
Mellom 2009–2010 arbeidet Miller også for Burgos' kandidatur til 'European Capital of Culture' 2016.
Danu

Danu eller Dana er en gudinne i irsk mytologi. Hun er modergudinne av Tuatha Dé Danann (gammelirsk «Folkene til gudinnen Danu»). Hun blir hovedsakelig sett på som en forfedrefigur.
Basert på stedsnavn på flere elver som Donau (Danube på engelsk), Dnestr, Dnepr og Don tror man at hun ble dyrket av keltisktalende folk og stammer over hele Europa på et eller annet tidspunkt. Tilstedeværelsen av en gudinne ved navn Dānu i hinduistisk mytologi, knyttet til vann og mor til halvguder, asuraer, kalt for danavaer, kan antyde en meget gammel førindoeuropeisk opprinnelse for henne.

Etymologi

Genitivsformen av «Danu» er Danann, og dativ Danainn.
Köbler og Pokorny har begge rekonstruert *dānu som et urindoeuropeisk rotord som betyr «flytende vann».  Gammelirske former - nominativ  danu, genitiv  danann, dativ danainn antyder før-irske *Danona, som kan inneholde endelsen -on- «stor» (som i Matrona, «Store mor», Maqonos/Maponos, «Store sønn», og Catona, «Store krig» (en tittel på krigsgudinnen).
Terrin

En terrin er en stor bolle med lokk og hanker som blir brukt til servering av varm og flytende mat. Den er vanligvis firkantet eller oval med loddrette sider og et tettsittende lokk. Betegnelsen er brukt fra 1600-tallet. Terriner er ofte fremstilt av kjeramisk materiale eller emaljert støpejern, men også av tinn og sølv, i sjeldne tilfeller av gull. De var ofte prestisjepregede praktstykker.
Aoa

Utseende

En middelsstor (vingespenn ca. 60 millimeter), mørk sommerfugl med avrundede vinger. Oversiden er mørkbrun med et bredt, kremhvitt bånd som går over begge vingepar men smalner inn i endene. På undersiden er hele vingenes indre halvdel hvit, gulaktig innerst.

Utbredelse

Arten finnes bare på Sulawesi.
Ethan Ampadu

Landslaget

25. mai 2017 ble han tatt ut i landslagstroppen til Wales.
10. november 2017 fikk han sin første landskamp for Wales mot Frankrike.
Norgesmesterskapet i alpint 2015

Norgesmesterskapet i alpint 2015 var det norske mesterskapet i alpin skiidrett. Mesterskapet ble arrangert fra 25. til 29. mars på Hemsedal. Mesterskapet skulle opprinnelig arrangeres i Narvik av Narvik Slalåmklubb, men ble flyttet på grunn av snømangel.
Mitsubishi Delica

Første generasjon (1968–1979)

Delica ble først lansert i 1968 som en liten lastebil med 600 kg lastekapasitet og 1,1 l bensinmotor med 58 hestekrefter. Senere samme år ble også en varebil og en minibuss lagt til i modellutvalget.

Andre generasjon (1979–1986)

I 1979 ble modellutvalget utvidet til å omfatte 10 modeller. Samme år ble firehjulstrekk lansert for modellen.

Tredje generasjon (1986–2013)

I 1986 ble tredje generasjon lansert, med bedre aerodynamikk og selvbærende karosseri.

Fjerde generasjon (1994–2007)

I 1994 ble fjerde generasjon lansert, under navnet Space Gear i Japan og L400 ellers i verden.

Femte generasjon (2007– )

31. januar 2007 ble femte generasjon lansert i Japan med Delica D:5.
Forenklet forelegg

Forenklet forelegg er en form for bøteleggelse som brukes som reaksjon på mindre alvorlige forseelser (særlig ved trafikkforseelser). Dette er hjemlet i veitrafikkloven § 31b. Bøtesatsene er fastsatt i forskrift
Forenklede forelegg er kjennetegnet av at de vanligvis utskrives på stedet, og i slike tilfeller må de vedtas umiddelbart for å være rettsgyldige. De kan imidlertid også sendes i ettertid, noe som i praksis skjer ved automatiske trafikkontroller. Blir forelegget vedtatt er saken endelig avgjort; i motsatt tilfelle kan saken fremlegges for politijurister som kan utstede et normalt forelegg dersom de mener at det har skjedd et lovbrudd. Saken kan bringes inn for retten til avgjørelse dersom et slikt forelegg ikke vedtas.
I motsetning til vanlige forelegg havner ikke forenklede forelegg i Bøteregisteret - BOT.
Forenklede forelegg utskrives vanligvis av politiet, men kan i forbindelse med tollovertredelser også utskrives av tollbetjenter.
I 2005 ble det i Norge skrevet ut 233 190 forenklede forelegg, noe som utgjorde over 70% av alle straffereaksjoner det året. 218 691 av disse forenklede foreleggene var for brudd på veitrafikkloven. Resten var for brudd på tolloven.
Temazcal

Temazcal er en form for badstu som blir praktisert i Mexico og store deler av Sentral-Amerika. Temazcal er nahuatl og betyr «vanndampens hus» (temaz = «vanndamp», calli = «hus»). Dette er fordi man utfører dampbad i små leirhus (eller huler), som kalles for «torritos». Før dampbadet serveres det en spesiell type te. Det hele foregår i et rituale med mange innslag som har til hensikt å rense kroppen både fysisk og mentalt. Prosessen ledes av en temazcalero.

Temazcalero

Temazcalero er en person som leder en igjennom prosessen i en Temazcal. Temazcalero er et gammelt yrke som har vært praktisert blant urfolk i Mexico i mange århundrer.
Archaeoprepona

Utseende

Store (vingespenn gjerne 70 – 120 mm) sommerfugler med påfallende kraftig kropp. De er de kraftigst bygde av dagsommerfuglene, og sterke flyvere. Hodet er stort og bredt, antennene er tynne og minst så lange som halve forvingen. Vingenes overside er mørk med et blått bånd, mens de på undersiden vanligvis er grå eller brune, slik at sommerfuglen ligner et vissent blad når den sitter med sammenslåtte vinger.

Levevis

Preponini er raske flygere, ofte ganske sky og vanskelige å fange eller studere på nært hold. Disse sommerfuglene besøker sjelden blomster og holder seg mest mellom trekronene, men de kan komme ned til bakken for å drikke fra råtnende frukt, møkk, åtsler eller lignende. Særlig hannene er territorielle og aggressive, og bruker vingenes takkede kanter som våpen når de kjemper i luften. De slåss også om gode matkilder, for eksempel trær der sevje flyter ut. De slående fargene synes bare når sommerfuglene flyr, når de lukker vingene er de som oftest kamuflasjefarget. Larvene lever på forskjellige busker og trær.
Kvesarums slott

Kvesarums slott eller Qvesarums slott er en herregård og et slott i Södra Rörums sogn i Hörby kommune i Skåne. Den nevnes tidligst i 1388, da skrevet Quixarum. Friherre Anders Daniel Stierneloo-Lillienberg fikk oppført en slottslignende hovedbygning på 1600-tallet. Den nåværende hovedbygningen ble oppført i 1865 av den daværende eieren, dansk hoffjegermester og greve Vladimir Moltke-Huitfeldt. Han igangsatte også en omfattende skogplanting og nyoppdyrking av jorden, og fikk også utført større arbeider på parkanlegget. Kvesarum ble mellom 1936 og 1951 eid av tidligere norsk konsul i Wien Thorleif Paus og hans sønn generalmajor Ole Paus. I 1994 ble slottet solgt til Christina Feith-Wachtmeister og hennes ektemann, den nederlandske diplomaten Pieter Feith.
Lillehammer kunnskapspark

Lillehammer kunnskapspark AS var en næringshage som hadde som oppgave å styrke næringsutvikling og innovasjon/nyskaping i Lillehammer. Selskapet var samtidig en pioner, og hadde en nasjonal- og internasjonal posisjon innen utvikling i kultur- og opplevelsesnæringen. Kunnskapsparken var organisert som et aksjeselskap eid av SIVA, Oppland Fylkeskommune, kommunene i Lillehammerregionen og DnB NOR.
En viktig del av Lillehammer kunnskapspark var inkubatoren. Lillehammer Kunnskapspark var en av ca. 50 av rundt om i landet. Disse er tilknyttet forsknings- og kunnskapsparker og større industribedrifter. Inkubasjon er en metode hvor lovende gründerideer eller -selskaper får tilgang til et etablert og strukturert miljø for å lettere nå sitt verdiskapingspotensial. Inkubatorene tilbyr støttetjenester og rådgivning i tillegg til et fysisk miljø hvor bedriftene kan lære av hverandre og dra nytte av samlokalisering. Gjennom inkubasjon søker man å øke andelen levedyktige nystartede bedrifter gjennom kompetanse, kapital, nettverk og eierskap.
Selskapet utviklet flere samlokaliseringsprosjekter. Etter etableringen av Fabrikken på Lillehammer, har selskapet bistått i utviklingen av samlokaliseringsprosjekter flere steder i landet. Fabrikken rommer i dag 35 bedrifter, ca. 60 arbeidsplasser. I tillegg var kunnskapsparken fasilitator for Arena-prosjektet Konvekst, et klyngeprosjekt med formål å styrke kultur- og opplevelsesnæringene i Innlandet (Oppland og Hedmark), med et særlig fokus mot opplevelsesbasert reiseliv, store arrangementer og film/medier. Konvekst ble videreført gjennom klyngeprosjektet Snowball eid av Visit Lillehammer, Høgskolen på Lillehammer, Østlandsforskning og Lillehammer Kunnskapspark.
Bjørn Nørstegård var daglig leder og selskapet har ca. 5 ansatte. Styreledere de siste årene var Jan Tore Meren og Tommy Rudihagen.
Lillehammer kunnskapspark ble i 2015 slått sammen med Næringshagen Nord-Gudbrandsdal AS og Midt-Gudbrandsdal Næringshage. Med det ble de det første utviklingsmiljøet i SIVA med både inkubator og næringshage. Selskapets nye navn ble Lillehammer og Gudbrandsdal kunnskapspark. I 2016 ble dette navnet endret til Skåppå (kunnskapspark).
General Dynamics M60A1 Armored Vehicle Launched Bridge

Historie

M60A1 AVLB er utviklet fra den tidligere M48 AVLB tatt fram på 1950-tallet. M48 Patton, som det kjøretøyet brukte chassiset til, ble tatt ut av produksjon i 1959, og etter det ble M60-chassis benyttet. Noen M60 AVBL ble bygget fra bunnen av, men de fleste i tjeneste med den amerikanske hæren ble konvertert fra gamle M48 AVLB.
Kjøretøyet er eller har vært i tjeneste med Israel, Pakistan, Singapore, Spania, Tyskland og USA.

Teknisk

Vogna har et mannskap på to: Vognføreren sitter foran i skroget, med vognkommandøren bak.
Brua er konstruert av aluminium og er hengslet på midten. Under transport ligger den foldet sammen oppå kjøretøyet. Når en hindring skal krysses, stoppes kjøretøyet og brua bringes opp i horisontal stilling ved hjelp av hydraulikk. Da åpnes den, ut over hindringen, og senkes ned. Brua kobles da løs fra kjøretøyet, som trekker seg tilbake. Å legge ut brua tar omtrent tre minutter, mens å hente den igjen tar mellom 10 og 60 minutter, alt etter forholdene på stedet. Den kan plukkes opp fra begge sider. Brua er 19,2 meter lang, og kan brukes over spenn på 18,3 meter, og kan bære kjøretøyer med vekt opp til 54,4 tonn. Bredden på brua er 3,99 meter, hvorav vegbanen er på 3,81 meter. Den er 94 cm høy da den er foldet ut. I seg selv veier den 13,3 tonn.
Motoren er en Continental AVDS-1790-2A eller 2D 12-sylindret dieselmotor som gir 750 hk ved 2400 omdreininger/minuttet. Girkassen er av type CD-850-6A med to gir framover og ett bakover.
Det amerikanske marinekorpset oppgir stykkprisen til å være USD 749.000,-.
Fanden

Fanden (fra dansk fanden, på svensk og også norsk fan) er et folkelig, ofte litt spøkefullt navn i skandinaviske språk på «den onde» eller et ondt vesen som tilsvarer djevelen i kristendommen. Begrepet blir ikke brukt i høytidelige, religiøse og bibelske sammenhenger, men er en vanlig personifisering i folketro og folkediktning, for eksempel i eventyr og sagn, der fanden ofte er ute for å fange sjeler. Denne skikkelsen framstilles noe mindre farlig og mektig enn Satan i Bibelen, og flere folkeeventyr handler om hvordan folk lurer fanden, blant annet for inntekten hans. 
Ordet fanden inngår også i flere ordtak og snakkemåter, og har i ulike formvarianter blitt vanlig som forsterkende kraftuttrykk og som banneord i norsk, svensk, dansk, islandsk og færøysk, på norsk først og fremst i formen faen. 
Andre folkelige betegnelser på djevelen er blant andre Gammel-Erik eller Tykje.

Etymologi og synonymer

Ordet fanden har sannsynligvis oppstått som en videreutvikling av det norrønne fjándi, «fiende», som i middelalderen også ble brukt om djevelen. En annen forklaring sier at ordet opprinnelig kommer fra det gamle tyske eller frisiske ordet fannen, som betyr å «friste», og særlig presens partisippformen fandiand, «fristende».
Fanden (skrevet med liten forbokstav) har også blitt vanlig i banning. På svensk er hovedformen fan. Den er også vanlig i Norge.
Å bruke en demons rette navn kunne ifølge folketroen i uheldigste fall virke som en påkallelse av onde krefter, og slike navn ble derfor unngått eller erstattet med nøytrale ord og mer spøkefulle eufemismer. Fanden er en slik formildende omskrivning av navnet på djevelen. Det er flere tilsvarende folkelige navn og betegnelser på skikkelsen.

Eventyr

Det er flere norske folkeeventyr der fanden opptrer, deriblant Gutten og Fanden (også kalt Fanden i nøtta), utgitt første gang i 1843 og Fanden og futen, utgitt i 1876.
Aposites

Utseende

Middelsstore, avlange, mørkbrune trebukker. Antennene er litt sagtakkede. Pronotum har rundede sider, dekkvingene er omtrent parallellsidige og dekker ikke hele bakkroppen.

Utbredelse

Gruppen er utbredt i Australia.
Komipermjakisk

Historie

Sammen med syrjensk (komi) og udmurtisk danner komipermjakisk den permiske språkgruppa. Språka har sannsynligvis skilt seg fra ei felles språkform, urpermisk, rundt år 1000. Syrjensk og komipermjakisk er fortsatt så nære hverandre at de er innbyrdes forståelige, selv om de har forskjellige skriftspråk.
Det komipermjakiske skriftspråket ble utvikla på 1930-tallet, først med det latinske alfabetet, deretter med det kyrilliske.

Grammatikk

Komipermjakisk er det uralske språket som har flest kasus, ca. 7 flere enn syrjensk.
Den økumeniske patriark av Konstantinopel

Den økumeniske patriark av Konstantinopel er åndelig leder for den ortodokse kirke i Konstantinopel og æresoverhodet for hele den ortodokse kommunion. Hans fulle tiltale og tittel er Hans all-hellighet, erkebiskopen av Konstantinopel, Det nye Roma, og økumenisk patriark. Bispestolen i Bysants ble ifølge tradisjonen opprettet av apostelen Andreas, og den nåværende økumeniske patriarken, Bartholomeos I, er hans 270. etterfølger. Ved siden av den ortodokse kirke brukes tittelen patriark av Konstantinopel også i den armenske apostoliske kirke og var frem til 1964 også i bruk i den romersk-katolske kirke. Den ortodokse patriarken er imidlertid den eneste av disse som kan vise til en ubrutt linje med biskoper fra urkirken og frem til i dag.
Sete for patriarken er Fenerkvarteret i Istanbul. Den patriarkalske St. Georgskirken ved hovedvegen langs stranda ved Det gylne horn rommer patriarkens trone, og patriarkatets kontorer ligger like ved.

Historie

Apostelen Andreas regnes som den første biskopen av Bysants. Etter at byen ble romersk hovedstad under navnet Konstantinopel i 330, ble biskopen opphøyet til erkebiskop. Det første konsil i Konstantinopel (381) bestemte at erkebiskopen skulle ha høyest æresrang nest etter biskopen av Roma. Konsilet i Kalkedon (451) opphøyet erkebiskopen av Konstantinopel til patriark. Betydningen kommer også til uttrykk gjennom ærestittelen økumenisk patriark («hele kirkens patriark»), som ble tatt i bruk i det 6. århundret.
Utover senantikken økte imidlertid spenningen mellom paven i Roma og den økumeniske patriark, som endte med det store skisma og at begge patriarkene bannlyste hverandre i 1054. Etter at korsfarerne erobret Konstantinopel i 1204 og innsatte en latinsk patriark av Konstantinopel, levde de økumeniske patriarkene i eksil i Nikea frem til 1261. Etter den osmanske erobringen av Konstantinopel ble patriarken i 1454 gjort til leder (milletbaşı eller etnark) for alle ortodokse kristne, dvs. ikke bare de greske, men også bl.a. de bulgarske, georgiske og serbiske. Samtidig kunne de osmanske myndighetene inn- og avsette patriarken.
Da republikken Tyrkia ble grunnlagt i 1923, gikk denne myndigheten over til den tyrkiske regjeringen, som må godkjenne valget av patriarken. Tyrkisk lov bestemmer også at patriarken må være tyrkisk statsborger. Siden store deler av den greske minoriteten i Tyrkia har utvandret til Hellas, medfører den bestemmelsen en kraftig innsnevring av rekrutteringsgrunnlaget.
Forholdet til den katolske paven ble normalisert på 1950-tallet. Patriark Atenagoras I og pave Paul VI opphevet bannlysningene mot hverandres kirker i 1965.
Camilla North

Karriere

Våren 2008 deltok Camilla i den nasjonale konkurransen Live & Unsigned i England, hvor hun konkurrerte med 10 000 andre deltakere og avsluttet blant de 15 beste.
I 2016 slapp Camilla tre singler: «Unloveable», «Just Breathe», og «Notice Me», og ble listet på flere radio kanaler i Norge. Hun har også deltatt i flere konkurranser, og vant den engelske vokal konkurransen «Battle of the Vox», og låtskriver konkurransen iLod i Norge. Hun har turnert både i Norge, og England.
Camilla har også gjort seg til merke som låtskriver med en nummer 1 på World Billboard list i Korea med sangen Deja Vu som ble spilt inn av gruppen F(x). Hun har i tillegg vært med å skrive Tyskland sin neste vinner låt i The Voice ved siden av å ha flere låter på hold med kjente artister i Amerika. Hun driver sin egen musikkskole; «Camilla North’s Musikkskole».
Frank Emmelmann

Tyske rekorder

Hans personlige rekord på 100 meter, 10.06 s fra juni 1986 i Berlin, er per 1. september 2006 tysk rekord. 20.23 s på 200 meter, fra august 1985 i Moskva, var tysk rekord inntil Tobias Unger løp på 20.20 i juli 2005.
Yuhi III av Rwanda

Yuhi III Gahindiro var konge (Mwami) av Rwanda fra omkring 1797 til 1830 ifølge Rwandas tradisjon.  Det er ikke sikkert om Yuhi III Gahindiro var en virkelig eller mytologisk person.
Holtsmark Golfklubb

Holtsmark Golfklubb ligger i Sylling i Buskerud. Klubben har idag ca. 4500 medlemmer. Golfanlegget omfatter 2 golfbaner, en 18 hulls og en 9 hullsbane, driving range og diverse treningsområder. 18 hullsbanen er designet av Robert Trent Jones II.
TPC at Deere Run

TPC at Deere Run er en golfbane i den amerikanske delstaten Illinois som inngår i banenettverket Tournament Players Club. Banen ligger mellom elvene Rock og Mississippi i byen Silvis og er tegnet av D.A. Weibring i samarbeid med PGA TOUR. Banen åpnet i 2000 og er arena for turneringen John Deere Classic på PGA-touren hvert år. TPC at Deere Run spiller par 71.